Innhald

# Stilar i Writer

Nedanfor finn du informasjon om Writer-stilar som er tilgjengelege for deg i Stilar-delen av sidefeltet.

Viss du vil, kan du redigera stilane i det gjeldande dokumentet og deretter lagra dokumentet som ein mal. Du lagrar dokumentet som ein mal ved å velja Fil → Malar → Lagra som mal.

## Stilkategori

Her er dei ulike kategoriane av formateringsstilar.

Namn | Skildring
--- | ---
Teiknstil | Du kan bruka teiknstilar til å formatera enkeltteikn eller heile ord og fraser. Du kan også nysta teiknstilar om ønskjeleg.
Avsnittsstil | Du kan bruka avsnittsstilar til å formatera avsnitt, også skrifttypen og skriftstorleiken. Du kan også velja kva avsnittsstil som skal brukast på det neste avsnittet.
Rammestil | Bruk rammestilar til å formatera tekst- og biletrammer.
Sidestilar | Du kan bruka sidestilar for å organisera strukturen i dokumentet og til å leggja til sidetal. Du kan også velja kva sidestil som skal brukast på den første sida etter eit sideskift.
Listestilar | Bruk listestilar for å formatera sorterte og usorterte lister.
Tabellstilar | Bruk tabellstilar for å formatera tabellrader, -kolonnar, -overskrifter, totalar for rader og kolonnar og meir.

## Stilgrupper

Dette er stilgruppene som kan visast i stilhandsamaren.

Namn | Meining
--- | ---
Automatisk | Viser stilane som samsvarar med den gjeldande samanhengen.
Alle stilar | Viser alle stilane i den gjeldande stilkategorien.
Gøymde stilar | Viser alle stilane som er gøymde i stilar-feltet i sidefeltet.
Brukte stilar | Viser stilane (i den valde kategorien) som vert brukte i det gjeldande dokumentet.
Brukardefinerte stilar | Viser alle brukardefinerte stilar i den valde stilkategorien.
Tekststilar | Viser formateringsstilar for tekst.
Dokumentstruktur | Viser formateringsstilar for strukturering av dokumenta.
Listestilar | Viser formateringsstilar for sorterte eller usorterte lister.
Indeksstilar | Viser formateringsstilar for indeksar.
Spesielle stilar | Viser formateringsstilar for topptekstar, botntekstar, fotnotar, sluttnotar, tabellar og bilettekstar.
HTML-stilar | Viser ei liste over stilar for HTML-dokument.
Vilkårsstilar | Viser dei brukardefinerte vilkårsstilane.
Hierarkisk | Viser stilane i den valde kategorien i ei hierarkisk liste. Du kan visa stilane i eit undernivå ved å klikka på plussteiknet (+) ved sida av namnet til undernivået.